***Nokia Networks*** (oficiālais nosaukums ***Nokia Solutions and Networks Oy***, saīsinājumā ***NSN***; agrākais nosaukums ***Nokia Siemens Networks***) ir Somijā reģistrēts uzņēmums, kas nodarbojās ar sakaru tīklu iekārtu ražošanu. Dibināts 2007. gadā kā *Nokia* un *Siemens* kopuzņēmums. Kopš 2013. gada augusta ir pilnīgi *Nokia* īpašumā. Pēc *Alcatel-Lucent* iegādes 2016. gadā tas ir pasaulē trešais lielākais telesakaru iekārtu ražotājs pēc ieņēmumiem (aiz *Ericsson*, *Huawei*).

Uzņēmums sastāv no trīs biznesa grupām:

* *Business Solutions* (*BSO*) — biznesa risinājumi
* *Network Systems* (*NWS*) — tīkla sistēmas
* *Global Services* (*GS*) — globālie pakalpojumi

Vēsture
-------

*Nokia Siemens Networks* logotips līdz 2013. gada augustam
*Nokia Solutions and Networks* logo līdz 2014. gadam
Paziņojums par Somijas *Nokia* un Vācijas *Siemens* kopuzņēmuma veidošanas plānu tika publiskots 2006. gada 19. jūnijā.
Uzņēmums ar nosaukumu ***Nokia Siemens Networks*** tika reģistrēts Nīderlandē un darbību sāka 2007. gada 1. aprīlī.
*Nokia* piederēja 50,1 % kapitāldaļu, bet *Siemens* — 49,9 %. No *Nokia* puses kopuzņēmumā tika iekļauta *Network* grupa, no *Siemens* — *Siemens Communications* (izņemot uzņēmumu biznesa vienību). *Siemens* uzņēmumā paturēja tikai finansiālu ieguldījumu, bet ikdienas operācijas kontrolēja *Nokia*.

2008. gada janvārī *Nokia Siemens Networks* ieguva Izraēlas uzņēmumu *Atrica*, kas ražoja *Carrier Ethernet* sistēmas pilsētas lieluma datortīkliem.
Februārī tika iegādāts Apvienotās Karalistes uzņēmums *Apertio*, kas izstrādāja mobilo tīklu pārvaldības programmatūru.

2009. gadā *Nokia Siemens Networks* no Kanādas uzņēmuma *Nortel* vēlējās iegūt CDMA un LTE biznesu par 650 miljoniem USD, bet galu galā to ieguva *Ericsson*, kurš piedāvāja 1,13 miljardus USD.

2010. gada 19 jūlijā *NSN* paziņoja, ka par 1,2 miljardiem USD iegādāsies ASV uzņēmuma *Motorola* bezvadu tīklu iekārtu nodaļu. Darījums tika pabeigts 2011. gada 29. aprīlī.

2011. gada 23. novembrī paziņots, ka *Nokia Siemens Networks* plāno atlaist 17 000 darbinieku līdz 2013. gada beigām, lai uzņēmums spētu pārorientēties uz bezvadu interneta piekļuves iekārtām, kas ir visātrāk augošais tirgus segments.

2013. gada 1. jūlijā paziņots, ka *Nokia* no *Siemens* par 1,7 miljardiem EUR iegādāsies 50 % *Nokia Siemens Networks* kapitāldaļu.
7. augustā *Nokia* pabeidza *Nokia Siemens Networks* kapitāldaļu iegādi no *Siemens*, tādējādi tas kļuva par 100 % *Nokia* meitas uzņēmumu. Uzņēmums pārdēvēts par ***Nokia Solutions and Networks***, saglabājot saīsinājumu *NSN*.

2014. gadā *Nokia* pārdeva mobilo ierīču biznesu *Microsoft*, tādējādi *NSN* kļuva par galveno *Nokia* biznesa vienību. 1. maijā tā pārdēvāta par ***Nokia Networks*** (par uzņēmuma nosaukuma maiņu gan nekas netika minēts, bet *NSC* logotips nomainīts uz *NOKIA*).
2. jūlijā paziņots, ka *Nokia Networks* iegādāsies ASV sakaru tīklu plāotāju un ierīkotāju *SAC Wireless*; darījums pabeigts 25. augustā.
3. jūlijā no Izraēlas *NICE Systems* nopirkti ģeolokācijas risinājumi, lai uzlabotu un optimizētu mobilos tīklus, modelējot tos trīs dimensijās
31. jūlijā paziņots, ka *Nokia Networks* iegādāsies *Panasonic System Networks Company Limited* bezvadu tīklu aparatūras biznesu, tādējādi pastiprinot pozīcijas Japānas tirgū. Darījums pabeigts 2015. gada 5. janvārī.

2015. gada 15. aprīlī paziņots, ka *Nokia* apvienosies ar Francijas un ASV telesakaru iekārtu ražotāju *Alcatel-Lucent*; darījumu paredzēts pabeigt 2016. gada pirmajā pusē.
2015. gada 27. maijā paziņots, ka *Nokia Networks* iegādāsies ASV uzņēmumu *Eden Rock Communications*, kurš ir pionieris pašorganizējošo tīklu (*SON*) jomā. Tas ļaus mobilo tīklu operatoriem automatizēt darba plūsmu, uzlabot tīkla darbību un uzticamību, kā rezultātā samazināt operatīvās izmaksas. Darījumu paredzēts pabeigt 2015. gada 3. ceturksnī.
7. oktobrī *Nokia* paziņoja par uzņēmuma struktūras reorganizāciju pēc apvienošanās ar *Alcatel-Lucent* un *HERE* pārdošanas. *Networks* bizness tiks sadalīts četrās grupās: *Mobile Networks* (*Nokia* un *Alcatel-Lucent* bezvadu tīklu sistēmas), *Fixed Networks* (*Alcatel-Lucent* fiksētie tīkli), *Applications & Analytics* (abu uzņēmumu programmatūras un datu analīzes operācijas) un *IP/Optical Networks* (*Alcatel-Lucent* IP maršrutēšanas, optisko līniju un IP video bizness).
16. novembrī *Nokia Networks* pievienojās *Open Compute Project* (*OCP*), lai piedalītos datu centru atvērta tipa aparatūras risinājumu izstrādē, kas ļautu izveidot mākoņbāzēta *Nokia AirFrame Data Center Solution* risinājuma *OCP* variantu.
2017. gadā iegādāts Somijas telesakaru programmatūras uzņēmums *Comptel*.

*Nokia Siemens Networks* Latvijā
--------------------------------

Latvijā kopš 2007. gada darbojas *NSN* meitas uzņēmums *SIA Nokia Siemens Networks*. No Latvijas operatoriem Nokia tīkla iekārtas izmanto Tele2 un LMT.

Skatīt arī
----------

* *Nokia*

Atsauces
--------

1. 1 2  «Tulostietoja ja raportteja». *www.nokia.com*. Nokia. Skatīts: 2012-02-26.
2. ↑  Huawei becomes biggest equipment vendor Archived 2018. gada 24. martā, *Wayback Machine* vietnē. globaltelecomsbusiness.com, 2016.04
3. ↑  «Nokia and Siemens announce joint venture». The Guardian. 2006-06-19. Skatīts: 2013-03-06.
4. ↑  «Nokia Siemens Networks starts operations and assumes a leading position in the communications industry». Arhivēts no oriģināla, laiks: 2012. gada 6. jūlijā. Skatīts: 2013. gada 5. martā.
5. ↑  «Nokia Siemens Networks acquires Atrica, Ethernet systems company». Venturebeat. Skatīts: 2013-03-06.
6. ↑  «Ericsson приобрела подразделение Nortel за $1,13 млрд». Arhivēts no oriģināla, laiks: 2013. gada 27. decembrī. Skatīts: 2013. gada 5. martā.
7. ↑   Nokia Siemens Agrees to Pay Cash for Division of Motorola
8. ↑  KEVIN J. O’BRIEN. «Nokia Siemens to Cut 23 Percent of Work Force». *The New York Times*, 2011-11-23. Skatīts: 2013-03-06.
9. ↑  Nokia to fully acquire Siemens' stake in Nokia Siemens Networks - See more at: http://press.nokia.com/2013/07/01/nokia-to-fully-acquire-siemens-stake-in-nokia-siemens-networks Archived 2013. gada 12. oktobrī, *Wayback Machine* vietnē. Nokia Press Release
10. ↑  «Nokia completes the acquisition of Siemens' stake in Nokia Siemens Networks». Arhivēts no oriģināla, laiks: 2013. gada 17. augustā. Skatīts: 2013. gada 8. augustā.
11. ↑  Nokia Networks to buy SAC Wireless to boost network implementation services in the U.S. Archived 2014. gada 10. jūlijā, *Wayback Machine* vietnē. Nokia, 2 July, 2014
12. ↑  Nokia Networks completes acquisition of SAC Wireless Archived 2015. gada 24. aprīlī, *Wayback Machine* vietnē. Nokia, 25 August, 2014
13. ↑  Nokia Networks invests in mobile network multivendor optimization; buys a 3-D geolocation solution from NICE Systems Archived 2015. gada 13. jūnijā, *Wayback Machine* vietnē. Nokia, 3 July, 2014
14. ↑  Nokia Networks to buy part of Panasonic's wireless network business Archived 2014. gada 25. decembrī, *Wayback Machine* vietnē. Nokia, 31 July, 2014
15. ↑  Nokia Networks completes transfer of part of the wireless network business acquired from Panasonic Archived 2016. gada 11. martā, *Wayback Machine* vietnē. Nokia, 5 January, 2015
16. ↑  NOKIA AND ALCATEL-LUCENT TO COMBINE TO CREATE AN INNOVATION LEADER IN NEXT GENERATION TECHNOLOGY AND SERVICES FOR AN IP CONNECTED WORLD Archived 2015. gada 16. aprīlī, *Wayback Machine* vietnē. Nokia, 15 April, 2015
17. ↑  Nokia Networks to acquire Eden Rock to enhance its SON portfolio Archived 2015. gada 1. jūnijā, *Wayback Machine* vietnē. Nokia, 2015-05-27
18. ↑  Nokia announces planned leadership and organizational structure for combined Nokia and Alcatel-Lucent Archived 2015. gada 10. decembrī, *Wayback Machine* vietnē. Nokia, 7 October, 2015
19. ↑  Nokia Networks joins Open Compute Project to advance its AirFrame Data Center Solution Archived 2015. gada 18. novembrī, *Wayback Machine* vietnē. Nokia, 16 November, 2015
20. ↑  "Nokia Siemens Networks" SIA Archived 2016. gada 7. martā, *Wayback Machine* vietnē. Lursoft

Ārējās saites
-------------

* *Nokia Siemens Networks* vietne Archived 2013. gada 26. augustā, *Wayback Machine* vietnē.

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* VIAF: 155815902
* GND: 6077405-8
* BIBSYS: 10048881

 |

 |